CELEX: 62021CN0778
Language: da
Date: 2021-12-14 00:00:00
Title: Sag C-778/21 P: Appel iværksat den 14. december 2021 af Europa-Kommissionen til prøvelse af dom afsagt af Retten (Niende Udvidede Afdeling) den 29. september 2021 i forenede sager T-344/19 og T-356/19, Front Polisario mod Rådet

14.3.2022   
            
            
               DA
            
            
               Den Europæiske Unions Tidende
            
            
               C 119/22
            
         
      Appel iværksat den 14. december 2021 af Europa-Kommissionen til prøvelse af dom afsagt af Retten (Niende Udvidede Afdeling) den 29. september 2021 i forenede sager T-344/19 og T-356/19, Front Polisario mod Rådet
      (Sag C-778/21 P)
      (2022/C 119/29)
      Processprog: fransk
      
         Parter
      
      
         Appellant: Europa-Kommissionen (ved A. Bouquet, F. Castillo de la Torre og A. Stobiecka-Kuik, som befuldmægtigede)
      
         De øvrige parter i appelsagen: Front populaire pour la libération de la Saguia el-Hamra et du Rio de oro (Front Polisario), Rådet for Den Europæiske Union, Kongeriget Spanien, Den Franske Republik, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre og Chambre des pêches maritimes de l’Atlantique Sud
      
         Appellanten har nedlagt følgende påstande
      
      
                  —
               
               
                  Punkt 1 og 2 i den appellerede doms konklusion ophæves.
               
            
                  —
               
               
                  Som følge heraf: Rådet for Den Europæiske Union frifindes i det søgsmål, som Front Polisario har anlagt i første instans, eller sagen hjemvises til Retten, såfremt Domstolen finder, at den ikke er moden til påkendelse.
               
            
                  —
               
               
                  Front Polisario tilpligtes at betale samtlige sagsomkostninger ved begge instanser.
               
            
         Anbringender og væsentligste argumenter
      
      
                  —
               
               
                  Med det første anbringende gøres det gældende, at der er begået retlige fejl som følge af, at Front Polisario ikke har nogen partsevne.
               
            
                  —
               
               
                  Med det andet anbringende gøres det gældende, at der er begået retlige fejl, idet Front Polisario ikke er umiddelbart berørt.
               
            
                  —
               
               
                  Med det tredje anbringende gøres det gældende, at der er begået retlige fejl, idet Front Polisario ikke er individuelt berørt.
               
            
                  —
               
               
                  Med det fjerde anbringende gøres det gældende, at der er begået retlige fejl for så vidt angår omfanget af domstolsprøvelsen, institutionernes skønsmargen og behovet for at fastslå, at der er begået en åbenbar fejl, for så vidt angår den omstændighed, at der ikke er krav om samtykke fra befolkningen i Vestsahara, for så vidt angår den omstændighed, at den anlagte fortolkning af begrebet samtykke er for streng og teoretisk, at den høring, hvorunder der blev indhentet samtykke, ikke blev anset for tilstrækkelig, og at en undersøgelse af fordelene blev afslået, samt for så vidt angår identificeringen af Front Polisario som en enhed, der skal give et sådant samtykke, henset til dennes begrænsede status og repræsentativitet.
               
            
                  —
               
               
                  Med det femte anbringende gøres det gældende, at der er begået retlige fejl for så vidt angår muligheden for at påberåbe sig den folkeretlige sædvaneret i forbindelse med efterprøvelsen af en EU-retsakts gyldighed.